2016 yilning 11 fevral kuni O‘zbekiston Respublikasi Tashqi ishlar vazirligida Iordaniya Hoshimiylar Podshohligining favqulodda va muxtor elchisi Solih Ahmad al-Javarneh bilan uchrashuv bo‘lib o‘tdi. Bu haqda O‘zbekiston TIV matbuot xizmati xabar bergan. Suhbat davomida siyosiy, savdo-iqtisodiy, madaniy-gumanitar va boshqa sohalardagi ikki tomonlama munosabatlarning holati ko‘rib chiqildi. Muloqot davomida turli sohalarda aloqalarni rivojlantirish hamda hamkorlikning shartnomaviy-huquqiy asosini mustahkamlash har ikki mamlakat manfaatlariga mos kelishi ta’kidlandi.